कोरिंतो, निकारागुआ
कोरिंतो (अंग्रेजी: Corinto) निकारागुआ का एक प्रमुख नगर है जिसकी जनसंख्या 16,624 (2005 जनगणना) है। यह एक बंदरगाह शहर है जो देश के उत्तरपश्चिमी प्रशांत तट पर चीनान्देगा डिपार्टमेंट में स्थित है नगर की सथापना 1863 में हुई थी। यह निकारागुआ रेलवे का एक टर्मिनल स्टेशन है और प्रशांत तट पर एकमात्र बड़ा बंदरगाह है। यहाँ कंटेनर टर्मिनल में सभी प्रकार का माल रखने और ढोने की सुविधा है। इसे 27 अप्रैल 1895 को ब्रिटिशों ने अधिग्रहीत कर लिया था। अंत में निकारागुआ सरकार ने अधिग्रहण के कारण बने कर्ज का भुगतान कर इसे अपने अधिकार में लिया।